CELEX: C2005/115/42
Language: sk
Date: 2005-05-14 00:00:00
Title: Vec T-507/04: Žaloba podaná 30. decembra 2004: Arturo Ruiz Bravo-Villasante proti Komisii Európskych spoločenstiev

14.5.2005   
            
            
               SK
            
            
               Úradný vestník Európskej únie
            
            
               C 115/22
            
         Žaloba podaná 30. decembra 2004: Arturo Ruiz Bravo-Villasante proti Komisii Európskych spoločenstiev
   (Vec T-507/04)
   (2005/C 115/42)
   Jazyk konania: španielčina
   Arturo Ruiz Bravo-Villasante, bydliskom v Madride, v zastúpení: José Luis Fuertes Suárez, letrado en ejercicio, podal 30. decembra 2004 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:
   
               1.
            
            
               zrušil rozhodnutie menovacieho orgánu: riaditeľ Európskeho úradu pre výber pracovníkov z 23. augusta 2004 – o sťažnosti proti rozhodnutiu výberovej komisie výberového konania COM/B/2/02 o vyhodnotení ústnej skúšky a vylúčení žalobcu zo zoznamu úspešných uchádzačov výberového konania z 22. apríla 2004.
            
         Žalobné dôvody a hlavné tvrdenia
   Žalobca v tomto konaní namieta proti rozhodnutiu výberovej komisie vo výberovom konaní COM/B/2/02, ktorým bol na základe hodnotenia svojej ústnej skúšky vylúčený z konečného zoznamu úspešných uchádzačov.
   Žalobca v tejto súvislosti tvrdí, že požiadal predsedu výberovej komisie o prehodnotenie svojej ústnej skúšky, na čo dostal odpoveď, že výberová komisia sa v jeho prípade obmedzila na uplatnenie hodnotiacich kritérií („grille d'évaluation“), ktoré boli použité pri všetkých uchádzačoch, a že na spôsob, akým výberová komisia postupovala pri hodnotení, sa vzťahuje tajomstvo rokovaní.
   Na podporu svojich tvrdení žalobca uvádza porušenie zásady transparentnosti a nesprávne chápanie pojmu práva Spoločenstva „dokument“, keďže rozhodnutie o vylúčení bolo založené na existujúcom dokumente (grille d'évaluation), ktorého obsah však nebol ozrejmený a udržuje sa v tajnosti.